16.6.2022
MT
Il-Ġurnal Uffiċjali tal-Unjoni Ewropea
C 233/31
Noti ta’ Spjegazzjoni għan-Nomenklatura Magħquda tal-Unjoni Ewropea (2022/C 233/08)
Skont l-Artikolu 9(1)(a) tar-Regolament tal-Kunsill (KEE) Nru 2658/87 (1), in-Noti ta’ Spjegazzjoni tan-Nomenklatura Magħquda tal-Unjoni Ewropea (2) huma b’dan emendati kif ġej: Fil-paġna 405, tiddaħħal in-Nota ta’ Spjegazzjoni li ġejja: “9405 31 00 u
Settijiet tat-tidwil li jintużaw għas-siġar tal-Milied
9405 39 00 Dawn is-subintestaturi jkopru settijiet tat-tidwil/ktajjen tad-dawl li jintużaw għas-siġar tal-Milied.
Il-karatteristiki oġġettivi ta’ dawn l-oġġetti, bħat-tul tal-katina, it-tip ta’ dwal, id-distanza bejn il-lampi, il-forma tal-‘bozoz tad-dawl’ (standard jew li għandhom rabta mal-istaġun tal-Milied), il-livell ta’ faċilità li biha jitpoġġew fuq is-siġra tal-Milied, jindikaw li huma maħsuba biex jintużaw b’mod ewlieni/prinċipalment biex iżejnu siġra tal-Milied billi jdawluha.
‘Bozoz tad-dawl’ li għandhom rabta mal-Milied jista’ jkollhom il-forma ta’ kristalli tal-borra, stilel jew icicles jew immaġnijiet oħra tal-istaġun tax-xitwa; mhijiex meħtieġa rabta bbażata fuq tradizzjonijiet li ilhom jeżistu.
Eżempji ta’ prodotti li jridu jkunu kklassifikati fl-intestaturi 9405 31 00 u 9405 39 00 bħala ‘settijiet tat-tidwil li jintużaw għas-siġar tal-Milied’:
Xibka tad-dawl magħmula minn kejbils tal-elettriku ħodor skuri li tinkorpora 160 lampa tal-filament ċkejknin (1,5 V/0,5 W), bil-ħġieġa trasparenti, magħqudin flimkien biex jiffurmaw xibka ta’ 320 × 150 cm.
Id-daqs tax-xibka jippermetti li titqiegħed faċilment fuq siġra tal-Milied.
Il-kulur tal-kejbils u x-xbieki individwali b’qisien ta’ 19 × 19-il cm, li permezz tagħhom ix-xibka tista’ tinġibed ’il ġewwa u tgħatti t-truf tal-friegħi tas-siġra jiżguraw li, meta jinxtegħlu l-lampi, il-wajers u l-lampi jibqgħu ma jidhrux filwaqt li d-dawl mormi minnhom jidher minn barra, u jipprovdi effett ta’ tiżjin uniformi.
Katina tad-dawl twila 55 m li tikkonsisti minn kejbil talelettriku li jinkorpora 240 lampa tal-filament ċkejknin (2,5 V/0,25W).
Id-distanza bejn kull lampa hija ta’ 21 cm.
Il-katina tad-dawl issir kemm għall-użu fuq barra kif ukoll fuq ġewwa.
(1) Ir-Regolament tal-Kunsill (KEE) Nru 2658/87, tat-23 ta’ Lulju, 1987, dwar in-nomenklatura tat-tariffa u l-istatistika u dwar it-Tariffa Doganali Komuni ta’ Dwana (ĠU L 256, 7.9.1987, p. 1).
(2) ĠU C 119, 29.3.2019, p. 1.